KS Daily View 8 ส.ค. 2022
8 สิงหาคม 2565

KS Daily View 08.08.2022 > หุ้นไทยสัปดาห์นี้คาดพักฐาน Wait & see 10 ส.ค. เงินเฟ้อสหรัฐ/ ประชุม กนง. คาดปรับขึ้นดอกเบี้ย SET Index วันนี้คาด 1590-1610 จุด หุ้นแนะนำ SCGP
ต่างประเทศ : ประเด็นสำคัญที่ตลาดให้น้ำหนักในสัปดาห์นี้ คือรายงานอัตราเงินเฟ้อของสหรัฐ เดือน ก.ค. วันที่ 10 ส.ค. Consensus คาด  8.7%ชะลอจาก 9.1%YoY  หากออกมาต่ำกว่าคาดหรือลดลง KS ประเมินจะบวกต่อตลาดหุ้นโลกซึ่งมีโอกาสที่เงินเฟ้อจะชะลอหลังจากดัชนี้ชี้นำเศรษฐกิจสหรัฐทั้งภาคอสังหาและราคาสินค้าโภคภัณฑ์ปรับลง  โดยสัปดาห์นี้ KS ยังคงมุมมองตลาดหุ้นสหรัฐจะพักฐานช่วงสั้น หลังจากวันศุกร์รายงานตัวเลขการจ้างงานนอกภาคเกษตรของสหรัฐฯออกมาสูงกว่าคาดที่ 528,000 ตำแหน่ง (เทียบคาดการณ์ที่ 250,000 ตำแหน่ง) ทำให้ตลาดเพิ่มโอกาสที่ Fed อาจขึ้นดอกเบี้ยอีก 75bps. เป็น 68% ในการประชุมเดือน ก.ย. มากขึ้น และลดน้ำหนักในการขึ้น 50bps. ลงเป็น 32% อย่างไรก็ตาม KS ยังคงมุมมองบวกในระยะกลางต่อตลาดหุ้นสหรัฐ โดยเฉพาะหุ้นกลุ่ม Growth และ Technology  สะท้อนจากดัชนี Nasdaq ทะลุแนวต้านขึ้นมาและแนวโน้มเป็นขาขึ้นชัดเจน   ส่วนตลาดหุ้นยุโรปคาดเพียง Sideway  เนื่องจากยังปัจจัยกดดันทั้งความกังวลเศรษฐกิจถดถอย  ขณะที่ตลาดหุ้นฝั่ง Emerging  Market โดยเฉพาะฝั่งเอเซีย คาด Sideway โดยเฉพาะจีน Rebound ติดแนวต้าน เชื่อว่าสัปดาห์นี้จะยังถูกกดดันจาก Geopolitic Risk ฯลฯ
ส่วนประเด็นอื่นๆ ติดตามดัชนีค่าระวางเรือ Container (SCFI) และเรือเทกอง (BDI) ที่ล่าสุดปรับตัวลง -3.8% WoW และ -18% WoW ตามลำดับตามการชะลอตัวของดัชนีภาคการผลิตทั่วโลก จะเป็น sentiment เชิงลบกับกลุ่มเดินเรือได้แก่ RCL, PSL, และ TTA ทั้งนี้ค่าระวางเรือ Container ที่ลดลงจะเป็นบวกกับ SCGP
ในประเทศ :  ประเมินสัปดาห์นี้ดัชนีหุ้นไทยคาดพักฐานตามตลาดหุ้นต่างประเทศในกรอบ 1,555 - 1,620 จุด ปัจจัยที่ต้องติดตามในสัปดาห์นี้ได้แก่ 
1.) การประชุม กนง. ในวันพุธที่ 10 ส.ค. โดยคาดว่าจะขึ้นดอกเบี้ย 25bps. เป็น 0.75% ทั้งนี้ต้องติดตามการปรับขึ้นดอกเบี้ยของธนาคารพาณิชย์ทั้งขาเงินฝากและเงินกู้ โดย KS คาดว่า NIM ของกลุ่มธนาคารพาณิชย์จะขยับขึ้น 10-15bps. ใน 2H65  เป็นบวกต่อกลุ่มธนาคารขนาดใหญ่  KS คาดการปรับขึ้นดอกเบี้ยทุก 25bps จะหนุนกำไรสุทธิของธนาคารใหญ่เพิ่มขึ้น 6-8% และจะเป็น upsides ต่อกำไรปี 2023 ของ BBL, KTB, SCB ราวๆ +7%, BAY +5%, TTB และ KKP +1% ขณะที่ TISCO จะกระทบ -2%   โดยหุ้นเด่นเลือก BBL, SCB
2.) กระทรวงแรงงานเตรียมพิจารณาปรับขึ้นค่าแรงขั้นต่ำ 5-8% ทั่วประเทศ   ในช่วงเดือน ส.ค.65  ไม่เกิน ก.ย.65   คาดจะมีผลช่วงเดือน ม.ค.66  ผลจากการขึ้นค่าแรงขั้นต่ำต่อหุ้นแต่ละ Sector  KS ประเมินเป็นบวก (+) ต่อกลุ่มการเงิน :  KS มองเป็นบวก(+) โดยประเมินการปรับขึ้นค่าแรงขั้นต่ำจะช่วยเพิ่มความสามารถในการชำระหนี้ของลูกหนี้  เราชื่นชอบหุ้น MTC ,SAWAD, TIDLOR,  AMANAH ,ASK, MICRO, SINGER, THANI  กลุ่มธนาคารพาณิชย์  ค่าแรงที่เพิ่มขึ้นทุก ๆ 5% จะเพิ่มความ Upside ต่อ Healine Inflation  CPI ที่เราคาด 0.15%  คาดจะหนุนให้ กนง. ขึ้นอัตราดอกเบี้ยเพิ่มขึ้น(+)   
ประเมินเป็นลบ(-) ต่อ  กลุ่มรับเหมา ประเมินจะกระทบต่อบริษัทรับเหมาที่มีมูลค่า backlog สูง อาทิ  STEC รองลงมาคือ CK  โดยการขึ้นค่าแรงขั้นต่ำทุกๆ 1% กระทบประมาณการกำไรของกลุ่มผู้รับเหมาในปี 2566 คือ STEC/CK/SEAFCO/PYLON ราว 3.16%/2.22%/2.17%/1.21% ตามลำดับ ,   กลุ่มค้าปลีก  :  KS  ทำการวิเคราะห์ความอ่อนไหว (sensitivity analysis) ผลกระทบที่อาจเกิดขึ้นจากการปรับขึ้นค่าแรงขั้นต่ำต่อบริษัทค้าปลีก 7 แห่งภายใต้การวิเคราะห์ของเรา โดยการปรับขึ้นค่าแรง 10% (จากข่าวคาดจะปรับขึ้น  5-8%)    จะส่งผลกระทบเชิงลบ (-) ต่อกำไรของกลุ่มทั้งหมด 1-3%  บริษัทค้าปลีกสินค้าตกแต่งบ้านอย่าง DOHOME GLOBAL และ คาดกำไรจะลดลง 1% จากการปรับขึ้นค่าแรง น้อยกว่าผู้ค้าปลีกสินค้าจำเป็นและสินค้าฟุ่มเฟือยรายอื่น ๆ เช่น BJC CPALL CRC และ MAKRO ที่คาดว่าจะกระทบต่อกำไรประมาณ 3% อย่างไรก็ตามค่าแรงขั้นต่ำน่าจะช่วยเพิ่มกำลังซื้อและส่งผลกระทบเชิงบวกทางอ้อมต่อยอดขายบริษัทค้าปลีกในไทย เราแนะนำลงทุน CPALL  
Theme การลงทุนสัปดาห์นี้  1.)กลุ่มที่ได้ประโยชน์จากเศรษฐกิจโลก สหรัฐยังแข็งแกร่งหลังตัวเลขจ้างงานสหรัฐออกมาดี แนะนำ  JWD  2.)กลุ่มที่ได้ประโยชน์จากกระแส Geopolitic Risk จะทำให้เกิดการย้ายฐานการผลิต  คือกลุ่มนิคม AMATA  3.) กลุ่มที่ราคาปรับลงมาแรงในสัปดาห์ก่อนหน้า คือ กลุ่มโรงกลั่นคาดRebound แนะนำ  SPRC   4.)กลุ่ม Defensive  โรงพยาบาล ได้ประโยชน์จากการเกิดเมืองเปิดประเทศ แนะนำ   BH, BDMS
มุมมองตลาดหุ้น  SET วันนี้คาด 1590-1610 จุด หุ้นแนะนำ SCGP
Top pick : SCGP(ราคาเป้าหมายพื้นฐาน 57.0 บาท) ราคาหุ้นได้สะท้อนปัจจัยลบต่างๆไปมากแล้ว ระยะสั้นมี Catalyst หนุนราคาหุ้นทั้งดัชนีค่าระวางเรือ Container (SCFI) ล่าสุดปรับตัวลง -3.8%WoW และราคาถ่านหินที่อ่อนตัวลง  โดยราคาถ่านหินล่วงหน้า Newcastle ล่าสุด -6.23%DoD ปิดที่ 361 $ต่อตันเป็นบวกกับ SCGP   
รายงานตัวเลขเศรษฐกิจ     
วันอังคาร ติดตามดัชนีความเชื่อมั่นผู้บริโภคของไทยเดือน ก.ค. คาด 41.8 จุด (+0.5% MoM) และตัวเลข M2 ของจีน เดือน ก.ค. คาด +11.3% YoY (จากเดือนก่อนที่ +11.4% YoY)   
วันพุธ ติดตามการประชุม กนง.ของไทย คาดปรับขึ้นอัตราดอกเบี้ยนโยบาย 25bps. เป็น 0.75% อัตราเงินเฟ้อของจีนเดือน ก.ค. คาด +2.9% YoY (เทียบเดือนก่อนที่ +2.5% YoY) อัตราเงินเฟ้อผู้ผลิต (PPI) ของจีนเดือน ก.ค. คาด +4.9% YoY (ลดลงจากเดือนก่อนหน้าที่ +6.1% YoY) อัตราเงินเฟ้อของเยอรมัน เดือน ก.ค. คาด +7.5% YoY (เทียบเดือนก่อนที่ 7.6% YoY) อัตราเงินเฟ้อของสหรัฐ เดือน ก.ค. คาด +8.8%YoY (ลดลงจากเดือนก่อนที่ 9.1% YoY) ขณะที่เงินเฟ้อพื้นฐานของสหรัฐฯ เดือน ก.ค. คาด +6.1% YoY (เทียบ +5.9% YoY เดือนก่อน) และปริมาณสต๊อกน้ำมันดิบรายสัปดาห์ของสหรัฐฯ    
วันพฤหัสฯ ติดตามดัชนีราคาผู้ผลิตของสหรัฐฯเดือน ก.ค. คาด +10.4% YoY (เทียบเดือนก่อนที่ +11.3% YoY) ตัวเลข Initial Jobless Claim ของสหรัฐฯ คาด +263K (สูงขึ้นกว่าสัปดาห์ก่อนหน้าที่ +260K) และรายงานประจำเดือนของ OPEC 
วันศุกร์ ติดตามตัวเลข GDP 2Q22 ของอังกฤษ คาด -0.2% QoQ (จากไตรมาส 1 ที่ +0.8% QoQ) ตัวเลข Inflation expectation 5Y โดย U. Michigan เดือน ส.ค. คาด 2.8% (จากเดือนก่อนที่ 2.9%) ตัวเลข Consumer Sentiment โดย U. Michigan คาด 52.2 จุด (+1.4% MoM)ตัวเลขอัตราเงินเฟ้อทั่วไปของไทยเดือน ก.ค. คาด +8.3% YoY (จากเดือนก่อนหน้าที่ +7.66% YoY)
#KS #KSecurities #ลงทุน #Investment #KSTODAY